Katastrophenbucht
D Katastrophebucht isch e Bucht am Zugersee i der Stadt Zug. Ihre Name het si vo der Vorstadtkatastrophe, wo s Zugersee-Ufer am 5. Juli 1887 ibroche isch und Wohnhüser überfluetet het.

Lag 

D Katastrophebucht isch öppe 150 Meter lang und luegt öppe 70 Meter is Land ine. Sie umfasst der Berich vo der Vorstadtbrugg, wo weschtlech vo der Schiffländi Zug Bahnhofsteg vo der Zugersee Schifffahrt, und öschtlech vo der „Rigiecke“ flankiert wird. Si isch Teil vo der Flaniermeile Zuger Vorstadt. Di 112 Meter langi Buchtfront het d Maria Bettina Cogliatti 1998 mit der Farbfäldmolerei trompe-l’œil gschtaltet. Hinter der Bucht isch der Rigiplatz; däm sini künschtlerischi Konzeption vom Anton Egloff (1995) erinneret au ad Vorstadtkatastrophe.

D Katastrophebucht isch e beliebte Verastaltigsort, so für s Zuger Seefest, wo all Johr stattfindt, oder 2018 für d UN-Kampagne «Orange the World».

Galerie

Literatur 
 Beat Dittli: Zuger Ortsnamen. Lexikon der Siedlungs-, Flur- und Gewässernamen im Kanton Zug. Lokalisierung, Deutung, Geschichten. Band 3: Ho–Q. Balmer, Zug 2007, ISBN 978-3-85548-058-6 (online (abgerufen am 24. Mai 2020).

Weblinks 

 D Katastrophebucht im Katalog vo doku-zug.ch

Fuessnote 

Zoog
Bucht